Hyvät katsojat! Tässä ohjelma- jaksossa pohdimme yhdessä, -
voidaanko Suomessa lähivuosina selvitä -
yhä kasvavista terveydenhuollon kustannuksista.
Pystyvätkö lääkärit, hoitajat ja muu terveydenhuoltohenkilöstö -
selviämään aivan jo lähivuosina järjestelmää kohtaavista paineista.
Tilanne on Suomessa se, että olemme EU:n nopeimmin vanheneva väestö.
Hiukan liioitellen voisi sanoa, -
että Suomessa on pian miljoona eläkeläistä ja miljoona töissä.
Se yhtälöhän ei toimi. Tämä ei toki tarkoita sitä, -
että eläkeläiset olisivat sairaita. He ovat päinvastoin hyvin terveitä.
Tilanne on kuitenkin huolestuttava.
Nykyään eniten terveydenhuolto- järjestelmää rasittaa sokeritauti.
Suomessa on puoli miljoonaa sokeritautia sairastavaa.
Vain 300 000 tietää sairastavansa sitä, -
mutta 200 000 ei edes tiedä, että heillä on sokeritauti.
Varsinkin näille 200 000 tietämät- tömälle se on erittäin vaarallista.
Kaikki sokeritaudin jälkitaudit ja sivuvaikutukset muhivat rauhassa, -
ja iso pommi on tulossa.
Diabeteksen kustannukset Suomessa ovat lähes 2 miljardia euroa/vuosi.
Tilanne on muuten monissa muissa maissa paljon huonompi.
Esim. USA:ssa arvioidaan, että ensi sukupolven aikana -
jopa joka 2. amerikkalainen sairastuisi sokeritautiin.
Tämä on järkyttävä katastrofi.
Tämä tilanne toistuu kaikissa maissa, joissa on siirrytty -
liikaa energiaa sisältävään ruokavalioon.
On aika surullista ajatella sitä tosiasiaa, -
että maailmassa kuolee ylensyöntiin enemmän ihmisiä kuin nälkään.
Jotakin pitäisi siis tehdä.
Suomessakin diabetes on lisääntynyt peräti 3-kertaiseksi -
noin yhden sukupolven kuluessa.
Tätä vauhtia emme tule selviämään tästä haasteesta.
Harmillista on, että meillä on tiedossa keinot, -
joilla 30-50 % eli lähes joka 3. tai joka 2. tapaus -
voitaisiin estää pienillä toimenpiteillä.
Nämä eivät maksaisi oikeastaan yhtään mitään.
Tämä asia on kiireellinen.
Tosi yksinkertaisilla asioilla voisimme estää sen, -
ettemme saa sokeritautia.
Tämä on hyvä huomioida varsinkin, jos suvussa on diabetestaipumusta.
Miksi siis aikuisiän sokeritauti on -
peräti 3-kertaistunut yhdessä sukupolvessa?
Näitä asioita mietittäessä on aina mietittävä, mikä muu asia on -
3-kertaistunut samanaikaisesti.
Vastaus löytyy alkoholin käytöstä.
Se on myös 3-kertaistunut samana aikana kuin sokeritautikin.
Aivan tuore tieteellinen tutkimus osoitti seuraavaa.
Joukko toimittajia päätti olla täysin ilman alkoholia.
Toinen joukko heitä jatkoi ns. normaalia alkoholinkäyttöä, -
jos sellaisesta yleensä voi puhua eli 3 annosta/pv.
Täysin käytön lopettaneiden paastoverensokeritaso -
laski peräti 28 %.
Huomattavaa on, että kellään ei ollut diabetesta määritelmän mukaan.
Kävi ilmi, että täysin alkoholia käyttämättömien -
peruspaastoverensokerin taso laski 28 %.
Erittäin merkittävää oli, että sisäelimistä, -
varsinkin maksasta, rasvat oikeastaan hävisivät.
Tissuttelua jatkaneiden eli 3 annosta/pv -
sokeritaso oli koko ajan 28 % korkeampi ja sisäelimet rasvoittuivat.
Tässä eräs tärkeä vinkki siihen, -
että ns. huolettoman "terveellinen" alkoholinkäyttö voikin olla -
sokeritaudin 3-kertaistumisen eräs osatekijä.
Yhden sukupolven aikana aikuisiän sokeritauti on 3-kertaistunut -
samassa ajassa kuin alkoholin käyttökin on 3-kertaistunut.
Meidän on hyvä vahtia myös liikuntaamme.
Yksinkertaistaen voisi sanoa, -
että nykyään suomalainen liikkuu vain 10 % siitä, -
mitä liikuimme 100 vuotta sitten.
Silloin piti kantaa vedet, hakata halkoja ja kävellä kouluun jne.
Ajattele, että liikut vain 10 % siitä, -
mitä 100 vuotta sitten isovanhempien vanhemmat liikkuivat.
Hiukan yksinkertaistaen sanottuna on osoitettu, -
että liikkuva lihas syö sokeria verestä.
Jos liikuntaa on 1/2 tuntia/pv - 3 1/2 tuntia/vko, -
voidaan estää sokeritaudin puhkeamista, jos siihen on alttiutta.
Tämä on hämmästyttävä tosiasia ja erittäin helppo toteuttaa.
Laihdutetaan vähintään 5 kg, -
liikutaan 1/2 t päivässä ja lisäksi syödään kuituja 50 g/pv.
Tämän ihan yksinkertaisen toimen- pidesarjan - 3 ilmaista konstia -
on osoitettu tieteellisesti vähentävän sokeritautiriskiä -
ainakin 30 %, ehkä jopa 50 %.
Aivan yksinkertaisilla toimenpiteillä saadaan hyvä tulos.
Punaisen valon pitäisi nyt palaa.
On ERITTÄIN huolestuttavaa, -
että meillä on pian yli 1/2 miljoonaa diabetespotilasta, -
ja kustannukset ovat 2 miljardia euroa/vuosi.
Sokeritauti pitäisi nimetä uudestaan.
Kyseessä ei ole sokeritauti, vaan se on valtimon kovettumatauti.
Ennen puhuttiin tönkkösuolatusta lihasta ja kalasta.
Sokeritauti tavallaan tönkkösokeroi ihmisen.
Kudokset ja valtimot kovettuvat, koska sokeri tavallaan kovettaa -
valkuaisaineet, ja tulee kovat suonet.
Se nostaa verenpainetta, aiheuttaa sydänongelmia, -
munuaisongelmia ja aivoverenkierto- ongelmia.
On siis hyvä tiedostaa, ettei sokeritauti sinänsä ole sokeritauti, -
vaan se on valtimonkovettumatauti.
Pienetkin, jatkuvasti koholla olevat sokeritasot ovat -
todennäköisesti aika haitallisia ja ilmenevät paljon ennen diagnoosia.
Sokeritaudin diagnoosi tai havait- seminen tulee oikeastaan viiveellä.
Tärkeää olisi, että jos on taipumusta ja riskitekijöitä -
(vähäinen liikunta, ylipaino, niukka kuidunsaanti), olisi hyvä -
1-2 vuoden välein tarkistuttaa pitkäsokeri (glykohemoglobiini).
Se kertoo, missä veren sokeritaso liikkuu pitkällä aikavälillä.
On hyvä muistaa, että väsyminen aterian jälkeen, -
jalkojen pistely ja puutuminen, -
erilaiset epämääräisetkin oireet -
voivat olla arvojen tutkimisperusteina.
Koetetaan saada diabetes kiinni ajoissa ennen taudiksi puhkeamista.
Silloin sen voi myös estää. Sen voi silloin "parantaa" -
tai lykätä sen ilmenemistä tuonnemmaksi.
Pitäisin diabetesta erittäin järkyt- tävänä uhkana koko maailmassa.
Suomessa, etenkin USA:ssa, jossa on paljon ylipainoisia, -
mutta myös kehitysmaissa.
Siellä virheellisestä ruokavaliosta johtuen -
aikuisiän sokeritauti leviää valtavan nopeana epidemiana.
Nämä ovat vakavia asioita. Jokaisen on syytä mennä itseensä -
ja pohtia: "Liikunko tarpeeksi?" "Onko painonhallintani kunnossa?"
"Onko kuidunsaantini kunnossa?"
Kuitua 50 g/pv. Se tulee helposti: ruisleipää, juureksia, vihanneksia.
Juureksia, vihanneksia ja hedelmiä saisi tulla 400-500 g/pv.
Samalla on syytä rajoittaa eläinvalkuaisen nauttimista.
Nythän tuli uudet ravitsemus- suositukset, joissa tämä on huomioitu.
Aikuinen tarvitsee eläinvalkuaista vain 500 g/vko.
Monet syövät sen päivässä. Se on ehdottomasti liikaa, -
koska se rasittaa elimistöä ja munuaisia.
Nyrkkisääntö voisi olla tämä. Jos painat esim. 70 kg, -
niin eläinvalkuaisannos olisi 70 g/pv.
Jos paino on 70 kg, niin 70 g on -
sopiva päivittäinen eläinvalkuaisannos.
Usein eläinvalkuaista nautitaan "myytin" vuoksi siksi, -
että pitää saada proteiinia.
Siinä unohtuu, että proteiinia on kasviksissa, -
hedelmissä, pähkinöissä ja muuallakin.
Tästä tullaan tämän ohjelmasarjan kuluessa kuulemaan -
äärimmäisen mielenkiintoista tietoa ortopedi Timo Paavilaiselta, -
joka on perehtynyt tähän asiaan.
Itsekin hämmästyin, kun näin sen materiaalin, -
mitä lääkäri Timo Paavilaisella on tiedossaan tähän asiaan liittyen.
Se on mykistävän mielenkiintoista.
Odotan oikein jännityksellä, että pääsen häntä haastattelemaan.
Tämä on siis terveydenhuollon suurin haaste, -
joka voidaan helposti torjua. En halua ketään syyttää tai moittia -
ylipainosta tai muusta. En syytä, että sairaus on itse hankittu.
Ei niin pidä eikä saa sanoa, vaan annamme mieluummin neuvoja.
Haluan alleviivata sitä, että jos ikää on kertynyt paljon, -
liika laihdutus voi olla jopa vaaraksi, haurastuttaa luita -
ja aiheuttaa osteoporoosia. Hyvä lihaskunto on paljon tärkeämpi -
kuin vähäinen ylipainoa. Lihaskunto ratkaisee -
tässä asiassa oikeastaan kaiken.
Lihaskunto pitää lihakset kunnossa ja hyvin toimivat lihakset -
ikään kuin syövät sokeria pois verestä, kuten yksinkertaistin.
Varttuneiden ei pidä pyrkiä langan- laihoiksi. Se on jopa vaaraksi.
Mutta mikä muu meitä sitten uhkaa?
Oikeastaan 4 päätautia uhkaa lähivuosina kaataa -
koko terveydenhuoltojärjestelmän. Ensimmäinen oli sokeritauti.
Toinen äärimmäisen vaarallinen uhka on päihdesairaudet.
Päihteistä kun puhutaan, niin puhe kääntyy helposti huumeisiin.
Ne ovat vain pieni marginaalinen osa ongelmaa, -
ehkä 5-10 % kokonaisongelmasta.
Alkoholi on se merkittävin uhka koko terveydenhuoltojärjestelmälle.
Tuossa tuli jo ilmi, että vain 3 alkoholiannosta/pv -
säännöllisesti nautittuna näytti nostavan veren perussokeritasoa -
äskettäin tehdyssä tutkimuksessa 28 %.
Ja mikä hyvin tärkeää, niin rasvoitti sisäelimiä.
Rasvaa kertyi sisäelimiin, mikä on hyvin vaarallinen alkava oire -
metabolisesta oireyhtymästä, johon liittyy sisäelinten rasvoittuminen.
Äskettäin ilmestyi myös toinen tosi merkittävä tutkimus, -
jota on syytä alleviivata hyvin voimakkaasti.
Se sama 3 päivittäistä alkoholiannosta, -
jota jotkut pitävät jopa terveellisenä, mitä se ei ole, -
se lisää muistihäiriöitä.
Juuri julkaistiin tutkimus, jonka mukaan ne, -
jotka juovat 3 keskiolutta/pv tai vastaavasti muuta alkoholia, -
heidän muistinsa heikkenee huimaa vauhtia.
Heistä tulee muistisairaita 6 vuotta aikaisemmin -
kuin muusta väestöstä.
6 vuotta (!) aikaisemmin muistisairaus, jos juot 3 olutta/pv.
Tämä on äärimmäisen tärkeä tutkimustulos, -
jota pitäisi rummuttaa ympäri Suomen.
Itse olen ollut tästä huolestunut, -
koska olen hoitanut paljon päihdesairaita ja huomannut, -
että ihmiset eivät käsitä tätä asiaa.
Meillä on tällä hetkellä miljoona suomalaista, -
jotka juovat 70 % Suomessa juodusta alkoholista.
Heistä vähintään joka toisesta tulee dementtejä vanhana.
Siis meillä on odotettavissa 500 000 alkoholidementiapotilasta.
Mitä sitten tehdään? Pitää olla jatkuva valvonta, -
suljetut osastot karkailun takia. Näitä on jo kertynyt laitoksiin.
Eräs vanhustenhoitolääkäri valitti, että he eivät tiedä, -
mihin he panisivat myöhäiskeski- ikäiset alkoholidementit miehet.
Sitten vaan vanhainkotiin mummojen sekaan tai jonnekin.
Ongelma on se, että nämä elävät jopa 10 vuotta -
eli pidempään kuin muut dementit ja hoito on hyvin hankalaa.
Tämä tiedoksi niille, jotka luulevat hoitavansa terveyttä -
juomalla kohtuullisesti. Tämä siitä voi pahimmillaan seurata.
Alkoholi- ja alkoholimyrkytys- kuolemat -
ovat muutenkin lisääntyneet Suomessa tavattomasti.
On aika järkyttävää, että yleisin kuolinsyy -
työikäisillä miehillä on alkoholi.
Työikäisillä naisilla se on jo jopa toiseksi yleisin kuolinsyy -
rintasyövän jälkeen. Kyseessä ei siis ole mikään pikkujuttu.
On hyvä muistaa, mistä ne alkoholi- myrkytyskuolemat johtuvat.
Olen itse hoitanut paljon alkoholi- ongelmaisia työni puitteissa.
Alleviivaan sitä, että alkoholi on -
samanlainen huume kuin ns. kovat huumeet.
Alkoholin säännöllinen käyttö aiheuttaa toleranssi-ilmiön.
Jos juot sitä säännöllisesti, joudut lopulta juomaan 4-kertaisesti -
saadaksesi saman humalatilan kuin aikaisemmin.
4-kertainen määrä on aika paljon.
Olen hoitanut paljon miehiä, jotka tuosta vaan juovat -
4-5 pulloa Koskenkorvaa päivässä.
Heillä on ns. toleranssi eli kohonnut alkoholin sietokyky, -
verikokeessa suurentuneet puna- solut ja kohonneet maksaentsyymit.
Jos tällainen henkilö joutuu pakkoraitistumaan -
eli joutuu esim. putkaan tai vankilaan, -
silloin hän saattaa saada deliriumin.
Delirium tremens on vaarallinen vieroitustila, -
jossa kuolleisuus voi olla jopa 10 %.
Jos hän siitä selviää, niin on esim. kuukauden juomatta alkoholia.
Käy sitten Alkossa ostamassa -
viikonlopuksi 10 pulloa Koskenkorvaa.
Muistan juuri tällaisen tapauksen.
Oli iso kassillinen Koskenkorvaa, josta hän joi yhden pullon.
Hän sammui siitä yhdestä pullosta ja kaatui lattialle.
Kassit putosivat pöydältä ja hajosivat.
Sanoin hänelle, että oli tosi hyvä, että hän sammui yhdestä pullosta.
Ennen hän joi 4-5 pulloa. Jos hän olisi juonut ne, hän olisi kuollut.
Kohonnut alkoholin sietokyky (toleranssi) myös menetetään, -
2-4 viikossa. Siksi näitä kuolee, kun he eivät sitä tajua -
tai kukaan ei ole heille sitä kertonut.
Alkoholi aiheuttaa myös väkivaltaisuutta -
n. 25 %:lle suomalaisista miehistä, jotka käyttävät paljon alkoholia.
Heillä on ilmeisesti geneettinen taipumus siihen, -
että he humalassa käyttäytyvät väkivaltaisesti.
Se johtuu ilmeisesti serotoniinin aineenvaihduntahäiriöstä, -
jota tutkitaan. Tutkimusprofessori arveli -
kerran kahden kesken, että jopa 90 % väkivaltarikoksia tehneistä -
nuorista miehistä Suomessa kärsii ko. geneettisestä häiriöstä.
Heille alkoholi aiheuttaa voimakasta verensokerin laskua -
ja väkivaltakäyttäytymistä. Päihdeongelmat tulevat olemaan -
diabeteksen ohella merkittävä rasite terveydenhuollollemme.
Meillä on jo 4 kertaa enemmän maksasairauksia kuin esim. Ruotsissa.
Ajattele, että meillä on enemmän maksasairauksia -
kuin Italiassa ja Ranskassa. Se on hyvä mittari.
Se kertoo siitä, miten tavattoman iso riski ja kuorma -
tämä on terveydenhuollolle. Sairaalalääkärit ovat purkaneet -
sydäntään siitä, että eräät teho- hoidon lääkärit eivät jaksaisi -
enää hoitaa päihdeongelmaisia. Ne tulevat teholle haimatulehduksessa -
ns. tuhannen ryypyn huoltoon.
Hoidamme heidät terveiksi hintaan 100 000 euroa/hoitokerta.
Sen jälkeen he menevät suoraan Alkoon ja ovat kohta takaisin.
He sanovat, etteivät jaksa kauan tätä.
Jopa 20 % tehohoidon ja röntgen- kuvantamisen asiakkaista -
pääkaupunkiseudulla on päihde- ongelmaisia.
Kyseessä ei ole pikkujuttu. Se on erittäin suuri ongelma, -
josta puhumme tässä sarjassa vielä lisää.
Kuulette aika mielenkiintoista tietoa siitä, -
mitä alkoholi tekee alle 24-vuotiaan aivoille, -
mutta siihen palataan myöhemmin.
Tässä oli kaksi valtavaa potentiaalista kustannusriskiä, -
jotka tulevat ehkä kaatamaan koko terveydenhuoltojärjestelmän.
Eikä tässä vielä kaikki. Ehkä suurin ja kallein sairausryhmä, -
joka tulee rajusti lisääntymään, kun eläkeläisiä on pian miljoona, -
tulee olemaan kaatuminen.
Esim. lonkkamurtuma on erittäin kallis paukku.
90 % lonkkamurtumista johtuu kaatumisesta.
600 miljoonaa euroa maksavat nyt lonkkamurtumat -
ja kaatumistapaturmat Suomessa vuosittain.
Siis 600 miljoonaa euroa!
Ajattele, että puolet näistä kaatumisista -
voitaisiin estää niin yksinkertaisesti -
kuin alaraajojen lihaksia ja tasapainoa vahvistamalla.
Tiettyjä sairauksia sairastavat riskihenkilöt -
- tähän asiaan palataan - löytyvät helposti tasapainolautatestillä.
Siinä näkyy huojunta seisottaessa.
Siihen pitäisi puuttua ihan lihastreenillä, -
treenaamalla jalkalihaksia, tasapainoa.
Päivittäisellä treenillä voitaisiin joka toinen kaatuminen estää -
ja säästää 300 miljoonaa euroa.
Kaatumisriskihenkilöille on olemassa tarrakiinnitteinen lonkkasuoja.
Ennen oli ilmatäytteisiä housuja yms. -
"jääkiekkomaalivahdin varusteita" -
estämään lonkkamurtumaa kaatuessa.
Nyt on tarrakiinnitteisiä lonkan ympäri kietaistavia suojia, -
jotka on helppo laittaa ja riisua. Jos semmoisessa kaatuu -
ja on murtumariski, se kannattaa etenkin talvella laittaa.
Niin säästyy usein murtumilta ja erittäin suurilta jälkiongelmilta.
Tähän hyvin tärkeään asiaan palaamme vielä.
Ohjelmaan tulee haastatteluun kaksikin ortopedia.
Ortopediset sairaudet eli luunkulumat, murtumat -
tulevat olemaan kallein sairaus- ryhmä lähiaikoina.
No, mikä on se 4. kustannuksiltaan miljardiluokkaa oleva asia, -
joka tulee vaurioittamaan terveydenhuoltojärjestelmäämme?
Se on keuhkosairaudet, keuhkoahtaumatauti.
On herätty siihen, että ilman nanohiukkaset -
menevät suoraan verenkiertoon.
Sisäänhengitysilman ja veren välinen seinä keuhkorakkulassa on -
niin ohut, että se tuskin näkyy edes mikroskoopissa.
Aina savua hengitettäessä (tupakka, kannabis, savupiipun savu) -
se savu tavallaan menee suoraan suoneen.
Se on sama kuin kaikki savun myrkyt ruiskutettaisiin suoraan suoneen.
Se menee siitä kaikki läpi. Nanohiukkaset aiheuttavat -
esim. Kiinassa valtavasti kuolemia.
Suomessakin on puhuttu varmaan sadoista, jopa tuhansista/vuosi.
Keuhkoahtauma tulee siis olemaan äärimmäisen iso ongelma.
Sitäkin voi ennaltaehkäistä ja hoitaa tosi mielenkiintoisin keinoin,-
joita kannattaa todella pitää esillä.
Eräs hyvin tärkeä hengenahdistuksen, keuhkoahtauman hoito on -
yllätyksellisesti liikunta. Vaikka se tuntuu mahdottomalta, -
jos on hengenahdistusta, niin se on siihen hyvä hoito.
Ihan yksinkertaisia asioita kuin pulloon puhallus.
Sitä kannattaisi tehdä etenkin ilmansaasteisilla alueilla.
Otetaan siis 1,5 litran muovipullo.
Pannaan sinne 0,5 litraa vettä ja työnnetään sinne letku.
Puhalletaan letkuun rauhallisesti 10 kertaa peräkkäin.
Kas kummaa, mitä keuhkoillesi tapahtuu!
Kun puhallat ilmaa letkun kautta vettä vasten, tulee vastapaine.
Keuhkojen yläosa ei aina täyty, etenkään jos et harrasta liikuntaa.
Nyt se täyttyy ja tyhjenee kertyneestä limasta ja törystä.
Hämmästyt niitä mustia ysköksiä, jos kokeilet pulloon puhallusta.
Itse kokeilin tätä kerran ensimmäistä kertaa -
niin oikein järkytyin, mitä kaikkea mönjää sieltä tuli.
Voimme myös siis tätä asiaa hoitaa, ennaltaehkäistä.
Keuhkoahtaumatauti ja muut keuhkosairaudet ovat -
erittäin tärkeä osa-alue tätä kustannuskriisiä, -
mikä terveydenhuoltoamme uhkaa.
Näistä kaikista puhutaan ohjelman aikana lisää, -
kun haastattelen näiden alojen erikoisasiantuntijoita, -
kokeneita erikoislääkäreitä.
Meidät on kaikki luotu Jumalan kuviksi.
On tärkeää huolehtia terveydestään ja näin ennaltaehkäistä sairauksia.
Auta tukemalla tätä ohjelmaa.
Voit soittaa numeroon 0600-10077.
Puhelu maksaa noin 10 euroa ja olet tukemassa tätä toimintaa -
kaikkien meidän yhteiseksi parhaaksi.
Tekstitys: Tuula-Riitta Virrankare